Diari Oficial de la Generalitat Valenciana


Sumari del DOGV 9695, del 02-10-2023 (2023/9838)

Extracte de la Resolució de 4 de setembre de 2023, del Rectorat de la Universitat de València, per la qual es convoca la primera edició dels premis Càtedra del Sistema Públic Valencià de Serveis Socials de la Universitat de València als millors treballs de final de grau relacionats amb el sistema públic valencià de serveis socials.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9695

Data del DOGV
:   02-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9838


Data del document
:   04-09-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * distinció honorífica

Extracte de la Resolució de 4 de setembre de 2023, del Rectorat de la Universitat de València, per la qual es convoca la primera edició dels premis Càtedra del Sistema Públic Valencià de Serveis Socials de la Universitat de València als millors treballs de final de grau relacionats amb el sistema públic valencià de serveis socials. [2023/9838]  
BDNS (identif.): 718377.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/718377)  
  
Primer. Beneficiaris  
Poden presentar-se als premis Càtedra del Sistema Públic Valencià de Serveis Socials-Universitat de València, els estudiants i les estudiantes de qualsevol titulació oficial de la Universitat de València que hagen realitzat i aprovat el seu Treball de Final de Grau sobre un tema relacionat amb el sistema de serveis socials durant els cursos 2021-2022 o 2022-2023.  
  
Segon. Objecte  
La Universitat de València, a través de la Càtedra del Sistema Públic Valencià de Serveis Socials-Universitat de València, convoca la primera edició dels premis de la Càtedra del Sistema Públic Valencià de Serveis Socials de 2023 als millors treballs de final de grau (TFG) presentats durant els cursos 2021-2022 o 2022-2023 a la Universitat de València, el contingut dels quals estiga orientat a la temàtica del sistema de serveis socials de la Comunitat Valenciana.  
La finalitat del premi és fomentar entre l'estudiantat universitari l'estudi de qualsevol aspecte referit a aquest sistema.  
  
Tercer. Bases reguladores  
La convocatòria està publicada en el següent URL:  
https://go.uv.es/c6CMuty   
  
Quarta. Quantia  
Els premis es financen a càrrec del capítol VII del pressupost de la Càtedra del Sistema Públic Valencià de Serveis Socials de la Universitat de València per a l'any 2023, orgànica 4056218271 i específica 00395881, per un import de dos mil euros (2.000 euros).  
S'atorgaran els premis següents:  
Primer premi: dotat amb 1.000 euros.  
Segon premi: dotat amb 600 euros.  
Un accèssit: dotat amb 400 euros.  
  
Cinqué. Termini de presentació de sol·licituds  
Les sol·licituds es podran presentar a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana (DOGV) fins al 15 d'octubre de 2023.  
  
València, 4 de setembre de 2023. La rectora, p. d. (DOGV 30.05.2022), la vicerectora d'Innovació i Transferència: Rosa María Donat Beneito.